बे आयदाजों सरजाबनाय गुबुन मोनसे फसंथाना जादों मुम्बइयाव थानाय NCST, जायखौ C-DAC मुम्बाइ होननानै फिन मुं होनाय जादों। मेसिन रावसोलायनायनि सायाव हाबा मावनाय भारतनि                 गिबि सारिनि फसंथानफोरनि गेजेयव NCST आबो मोनसे । 80 जिथायनि जोबथा फारसे बे फसंथाना मोनसे प्रटटाइप Screen Talk जथायनो हायो जाय हांखो एबा बे बादि आखुथाय गोनां                 बाहायनानै जरखा आयदानि PTI नि रादाब रावसोलायनो हादों। बेनि उनाव बे हिन्दीनिफ्राय जागायजाननानै इंराजी आरो भारतारि रावनि गेजेराव रावसोलायनो थाखाय मोनसे सरासनस्रा सप्टवेर                 MaTra सोरजियो। MaTra खौ मोननै रोखोमै बाहायनो हायो। गावहारसिंनो मावफुंनाय थासारियाव, बिखान्थिया होनो हानाय साबसिन रावसोलायनाय जगायो। सुबुं सामलायनाय थासारियाव                 बाहायगिरिया गोरलैयैनो GUI बाहायना गेबें राव सोलायनायाव लामा दिन्थि होयो। Anusaaraka, Anglabharati, Anubharati बायदि बायदि मावबिथांखिनि गेजेरजों बे गोदान बिरोंदामिन सोरिजनायाव IIT मुम्बाइ आरो IIT कानपुरा दैदेनबोदों। आथिखालाव IIT मुम्बाइया इउनिभारचेल  नेटवर्किं रावनि (UNL) गेजेरजों बे जेंनानि सायाव मोनसे गोख्रों राहा लादों। मेसिन रावसोलायनायनि बेलायाव anglabharti खौ मोनसे जांख्रिथायारि बिखान्थि महरै मखनाय जादों। बे बिखान्थिया जादों सुबुं  सावस्रि मिसननि रावसोलायनायनि थाखाय मोनसे मेसिन मददगोनां रावसोलायनाय बिखान्थि।